И н ф о р м а ц и я

за извършената дейност от РЗИ в страната по прилагане на чл. 56 и 56а от Закона за здравето за ограничаване на тютюнопушенето за периода 26.12.2014 - 22.10.2015 г.

През посочения период от РЗИ в страната са извършени 152 816 общо броя проверки (дневни и нощни) на 149 820 обекта, в работни и почивни дни. Издадени са 207 предписания, съставени са 580 акта за констатирани нарушения и са издадени 512 наказателни постановления на обща стойност 466 000 лв.

Проверени са следните видове обекти:

* Обекти за хранене и развлечение - 24 941 бр.
* Детски и учебни заведения - 21 829 бр.
* Лечебни и здравни заведения - 41 586 бр.
* Други закрити обекти с обществено предназначение - 59 723 бр. в т. ч.: бръснарски, фризьорски и козметични салони, фитнес зали, хотели и мотели, СПА центрове, магазини, игрални зали, площадки за игра, плувни басейни, железопътни гари, автогари, транспортни средства, банки, застрахователни дружества, административни сгради, театри и киносалони, музикални школи, центрове за временно настаняване, общежития, интернет зали и др.
* Закрити обществени места - 4 209 бр., в т.ч.:

прилежащи терени и тротоари на ОДЗ и ЦДГ, площадки за игра, спортни обекти - по време на спортни и културни прояви, обществени места, на които са организирани мероприятия за деца и ученици и др.

Издадените предписания са за предприемане на необходимите организационни мерки за стриктно спазване на пълната забрана за тютюнопушене в заведения за обществено хранене и обекти за търговия с храни.

По-голямата част от актовете са съставени за тютюнопушене в закрити обществени места - предимно в заведения за обществено хранене и развлечения - кафе-аперитиви, барове, ресторанти, игрални зали, казина, както и на работни места.